hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu es hu hu hu hu hu hu hu hu hu hu hu de hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu hu hu hu hu hu hu hu hu hu
Toronyi L. Imre – Wikipédia
Toronyi L. Imre; Toronyi Laky Imre (Szekszárd, 1888. október 17. – Budapest, 1952. október 16.) magyar színész.
Portréja a Magyar színművészeti lexikonban (1931)
1952. október 16. (63 évesen)
Apja Toronyi Laky Sándor, magyar királyi legfőbb számszéki tanácsos, az Első Magyar Általános Tisztviselőbank igazgatója volt, anyja Nagy Erzsébet. Iskoláit a fővárosban járta, ugyanitt tett érettségit, majd 1907-ben a színészakadémia növendéke lett. Közben mint önkéntes a hadsereg kötelékébe lépett, ahonnan 1918-ban főhadnagyi ranggal távozott. Ugyanakkor dr. Bárdos Artúr a Belvárosi Színházhoz szerződtette; itt 1918 május havában volt az első fellépte, báró Hatvany Lili Noé bárkája című vígjátékában. Itt két évig működött, míg rövid ideig a Városligeti Színházban működő Új Színház társulatának tagja volt. 1918. június 3-án Budapesten, a Terézvárosban feleségül vette Légman Irént.[2] 1921 január havában Sebestyén Gézánál játszott Miskolcon, onnan Beöthy László a Magyar Színházhoz szerződtette, ahol 1925-ig szerepelt. 1927–28-ban az Új, 1928 szeptembertől 1929-ig ismét a Belvárosi Színháznál működött. Fellépett még 1930–31-ben az Új, 1932-ben a Művész, ezután a Belvárosi, 1934-ben a Kamara, 1935-ben és 1937-ben a Magyar, 1936-ban a Belvárosi Színházban. 1936–37-ben a Vígszínháznak lett a tagja, 1937–38-ban a Művész Színháznál folytatta pályáját. majd 1940-ben a Madách Színházban lépett fel, 1942–1944 között az intézmény tagja volt. A Szegedi Szabadtéri Játékokon is gyakorta lépett fel, de kísérleti előadásokon is (pl. Írók Bemutató Színháza, Független Színpad) láthatta a közönség. Alelnöke volt 1934–35-ben az Új Tháliának. 1947-től a Kis Színházban, majd 1949–50-ben az Úttörő Színházban, 1950–52-ben pedig az Ifjúsági Színházban lépett fel. Több filmben is játszott.
Páter Duguesne Pál (Lavery: Az Úr katonái)
A bíró (Móricz Zs.: Kismadár)
Ábrányi gróf (Eötvös J.: Éljen az egyenlőség!)
Az iglói diákok (1934) - Petky János, polgármester
A nagymama (1935) - Örkényi Vilmos báró, nyugalmazott huszárezredes
A királyné huszáija (1935) - ezredes
Évforduló (1936) - Dr. Boronkay orvosprofesszor
Pogányok (1936) - Gellért püspök
Az örök titok (1938) - orvos
Magyar feltámadás (1938-39) - magyar pap
Áll a bál (1939) - Balogh, jószágigazgató
Gül Baba (1940) - kovácsmester
Te vagy a dal (1940)
Erzsébet királyné (1940) - Deák Ferenc
Rózsafabot (1940) - orvos
Vissza az úton (1940) - Máthé, lelkész
Beáta és az ördög (1940) - érsek
Szeressük egymást (1940) - orvos
Eladó birtok (1940) - Borcsányi Ferenc
A kegyelmes úr rokona (1941) - Török Klára apja
Néma kolostor (1941) - atya
Szüts Mara házassága (1941) - Miklós, intéző a Simaházy-birtokon
Miért? (1941) - anyakönyvvezető
Emberek a havason (1941-42) - Dr. Bende György
5-ös számú őrház (1942) - Eszlári Géza, járásbíró
Férfihűség (1942) - Kelemen apó, tanító
Külvárosi őrszoba (1942) - Nagy Mihály, tiszthelyettes
Keresztúton (1942) - Gidró professzor
Éjféli gyors (1942) - Balogh István
Szerető fia, Péter (1942) - főorvos
A láp virága (1942) - pap
Szeptember végén (1942) - Szendrey Júlia apja
Házassággal kezdődik (1943) - orvos
Sárga kaszinó (1943) - igazgató főorvos
Rákóczi nótája (1943) - Túróczy Márton
Menekülő ember (1943) - orvos, a család barátja
Szováthy Éva (1943) - Agárdy Ferkó
Ágrólszakadt úrilány (1943) - Jánossy Kázmér
Tavaszi álom (1943, rövid)
Zörgetnek az ablakon (1943)
Madách - Egy ember tragédiája (1944) - Arany János
A két Bajthay (1944) - Barabás, a Mezőgazdasági Akadémia professzora
Rémhír (1944, rövid) - polgármester
↑ http://www.bessenyei.hu/farkasret/abc.pdf, 2019. október 20.
↑ A házasságkötés bejegyezve a Bp. VI. ker. állami házassági akv. 602/1918. folyószáma alatt.
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931. 364. o.
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Toronyi_L._Imre&oldid=24928348”
Utoljára szerkesztve 2022. május 14., 15:32-kor
A lap utolsó módosítása: 2022. május 14., 15:32
A lap szövege CC BY-SA 3.0 alatt érhető el, ha nincs külön jelölve.